stanford-oval/wikipedia huggingface dataset:
אלטשולר שחם

| --- | --- |

 נתונים כלליים
 בורסה:  הבורסה לניירות ערך בתל אביב (ALTF)  הבורסה לניירות ערך בתל אביב 
 מייסדים:  גילעד אלטשולר וקלמן שחם
 תקופת הפעילות:  1990–הווה (כ־35 שנים)
 מיקום המטה:  תל אביב
 ענפי תעשייה:  שירותים פיננסיים
 מוצרים עיקריים:  קרנות נאמנות, קרנות השתלמות, קופות גמל, קרנות פנסיה
 שווי שוק:  1.23 מיליארד ש"ח (19 בפברואר 2025)
 עובדים:  1200 (נכון ל-2021)
  
 www.as-invest.co.il
 
אלטשולר שחם הוא בית השקעות ישראלי. החברה מנהלת תיקי השקעות, קרנות נאמנות, קופות גמל, קרנות השתלמות, קרנות פנסיה וקופות מרכזיות לפיצויים מסוגים שונים בהיקף כספי של כ-198 מיליארד ש"ח (נכון ל-2024). "אלטשולר שחם" משקיעה את נכסיה המנוהלים באפיקי השקעות שונים: מניות, איגרות חוב (אג"ח) וניירות ערך נוספים בישראל ומחוצה לה. כמו כן, מציע אלטשולר שחם גם שירותים משלימים כמו הכוונה לפרישה, השקעות אלטרנטיביות, שירותי נאמנות ושירותי מט"ח, הניתנים על ידי חברות בת המאוגדות בתוכו.
בית ההשקעות מנוהל במשותף על ידי גילעד אלטשולר ורן שחם. יאיר לוינשטיין משמש כמנכ"ל "אלטשולר שחם פיננסים בע"מ".
היסטוריה

בית ההשקעות הוקם בשנת 1990 על ידי גילעד אלטשולר וקלמן שחם. בשנת 1993 נסחרה בין גילעד אלטשולר לבין הבנק הבינלאומי הראשון האופציה הראשונה בבורסה לניירות ערך בתל אביב. שנה מאוחר יותר, השיקה אלטשולר שחם את קרנות הנאמנות הראשונות שלה. בשנת 1999, הצטרף לחברה רן שחם בתפקיד "אנליסט", ובהמשך התמנה למנהל חדר המסחר והנוסטרו. בשנת 2002 השיקה אלטשולר שחם את קופות הגמל וקרנות ההשתלמות הראשונות שלה.
ב-2005 עברו משרדי "אלטשולר שחם" לרחוב הברזל ברמת החייל, תל אביב. בשנת 2008 החליף רן שחם את קלמן שחם והחל לכהן כמנכ"ל-משותף ביחד עם גילעד אלטשולר. בהמשך השנה הקימה אלטשולר שחם את קרן הפנסיה שלה. באותה שנה, חתם בית ההשקעות אלטשולר שחם על חוזה עם ההתאחדות לכדורגל שבמסגרתו הפך לספונסר הראשי של נבחרת ישראל למשך שנתיים.
ביוני 2016 רכשה אלטשולר שחם את "מיטב דש בנפיטס", שבסוף 2021 שונה שמה ל"אלטשר". ביוני 2024 רכשה 80% מחברת "קרדיטים" ששמה שונה ל-"אלטשולר שחם אשראי".
פעילות

ביוני 2009 נערך מיזוג בין "אלטשולר שחם קופות גמל בע"מ" לבין "פרפקט קופות גמל בע"מ", אשר בעקבותיו, אוחדה פעילות הגמל והפנסיה של שתי החברות. כתוצאה מהמיזוג, גדל היקף הנכסים המנוהלים באלטשולר שחם גמל ופנסיה בע"מ. יאיר לוינשטיין התמנה למנכ"ל הגמל והפנסיה של החברה הממוזגת. ב-2010 רכש בית ההשקעות אלטשולר שחם את פעילות הנכסים המנוהלים בבית ההשקעות "רמקו", מידי איש העסקים רמי רחימי. ב-2015 השיקה אלטשולר שחם את חברת הביטוח "אלטשולר שחם חברת ביטוח בע"מ", אשר עסקה בביטוח ותוכניות חיסכון. החברה נסגרה לאחר כשנה. בנובמבר 2018 נבחרה קרן הפנסיה של אלטשולר שחם על ידי רשות שוק ההון ביטוח וחיסכון כאחת מארבע קרנות ברירת המחדל. ב-2019 ניהלה החברה נכסי גמל והשתלמות בשווי של כ-90 מיליארד ש"ח, דבר שהעמיד אותה להיות הגדולה ביותר בתחום.. נכון ל-2023 מנהל בית ההשקעות כ-191 מיליארד ש"ח בעבור כ-2.3 מיליון לקוחות.
בשנת 2019 אלטשולר שחם גמל ופנסיה נרשמה כחברה ציבורית והחלה להיסחר בבורסה בת"א.
בשנת 2022 הוקמה "אלטשולר שחם פיננסים" כחלק משינוי מבני במסגרתו אלטשולר שחם גמל ופנסיה הפכה לחברה פרטית בבעלות מלאה של אלטשולר שחם פיננסים.
תחום עיסוקה המרכזי של אלטשולר שחם פיננסים הוא ניהול חסכון ארוך טווח זאת באמצעות אלטשולר שחם גמל ופנסיה, אשר בראשה עומדת המנכ"לית ענת כנפו תבור.
הערות שוליים

↑  אבשלום חלוץ, אלטשולר שחם תומכת בנבחרת ישראל בכדורגל, באתר TheMarker‏, 14 באוקטובר 2008
↑  אלמוג עזר, מגוונת: אלטשולר שחם נכנסת לתחום האשראי החוץ בנקאי, באתר כלכליסט, 9 ביוני 2024
↑  רון שטיין, ‏אלטשולר יוצא מענף הביטוח ורוכש חברת שירותי נאמנויות, באתר גלובס, 3 ביולי 2016
↑  רון שטיין, ‏כצפוי: קרנות הפנסיה ברירת מחדל הן אלה של בתי ההשקעות, באתר גלובס, 14 באוקטובר 2018
↑  גמל נט - מערכת להשוואת קופות גמל, באתר gemelnet.cma.gov.il
↑  אודותינו, אלטשולר-שחם
| חברות שירותים פיננסיים והשקעות בישראל |
| --- | --- | --- |
| תאגידים סטטוטוריים | רשות ניירות ערך • רשות שוק ההון, ביטוח וחיסכון |  |
| בתי השקעות | IBI (מחזיקה גם בתמיר פישמן) • אימפקט • אינפיניטי • אלומות • הפניקס בית השקעות • אלטשולר שחם • הלמן-אלדובי  • הראל השקעות • ילין לפידות • מגדל שוקי הון • מור • מיטב • פסגות • פעילים • קלאריטי |  |
| קרנות השקעות פרטיות | קרן פימי • קרן השקעות סקיי • קרן ריאליטי • קרן תשתיות ישראל  • קרן טנא •  פורטיסימו קפיטל |  |
| קרנות הון סיכון | TLV Partners • JVP • פיטנגו • קבוצת ברמ • ויולה ונצ'רס • תעוזה • בנצ'מרק ישראל • ורטקס ישראל |  |
| קרנות נדל"ן | ריט 1 • מגוריט • מניבים • סלע קפיטל |  |
| תעודות סל | תכלית תעודות סל • קסם מדדים |  |
| מוסד פיננסי חוץ-בנקאי | נאוי גרופ • פנינסולה • אמפא • מיכמן • טריא • מימון ישיר |  |
נבחרת אינדונזיה בכדורסל

| --- | --- |
אינדונזיה
 מידע כללי
 התאחדות:  התאחדות הכדורסל של אינדונזיה
 הצטרפות:  1954
 השתייכות:  פיב"א אסיה
 דירוג פיב"א (26 בנובמבר 2024):  75       ‎+2‏
  - ניקוד פיב"א:  124.0
 מאמן:  Rajko Toroman 
 
 אליפות אסיה בכדורסל
 הופעות:  18 (הראשונה ב-1960)
 ההישג הטוב:  מקום רביעי (1967)
 
נבחרת אינדונזיה בכדורסל היא נבחרת הכדורסל הלאומית של אינדונזיה. הדירוג הנוכחי של נבחרת אינדונזיה ברשימת הדירוג של פיב"א לנבחרות גברים, הוא המקום ה-75 בעולם, נכון ל-26 בנובמבר 2024, עלייה של 2 מקומות לעומת דירוג קודם.
נבחרת אינדונזיה היא מנבחרות הכדורסל החלשות באסיה. הישג השיא שלה באליפות אסיה בכדורסל הוא המקום הרביעי שבו סיימה בשנת 1967.
נבחרת אינדונזיה מעולם לא העפילה למשחקים האולימפיים או לאליפות העולם בכדורסל.
למרות שנבחרה לארח במשותף את גביע העולם בכדורסל 2023 לצד יפן והפיליפינים, היא לא הצליחה להעפיל לטורניר.
כל אליפויות העולם

1950 עד 2027 - לא העפילה
כל אליפויות אסיה בכדורסל

| אליפות אסיה בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
| הפיליפינים 1960 | מקום שישי | 6 | 1 | 5 |
טאיוואן 1963: לא השתתפה
מלזיה 1965: לא השתתפה
| קוריאה הדרומית 1967 | מקום רביעי | 9 | 5 | 4 |
תאילנד 1969: לא השתתפה
יפן 1971: לא השתתפה
| הפיליפינים 1973 | מקום שמיני | 10 | 6 | 4 |
| תאילנד 1975 | מקום עשירי | 9 | 2 | 7 |
| מלזיה 1977 | מקום 13 | 9 | 1 | 8 |
יפן 1979: לא השתתפה
הודו 1981: לא השתתפה
| הונג קונג 1983 | מקום 12 | 6 | 1 | 5 |
| מלזיה 1985 | מקום 11 | 5 | 1 | 4 |
| תאילנד 1987 | מקום 12 | 6 | 2 | 4 |
| הרפובליקה העממית של סין 1989 | מקום 14 | 6 | 1 | 5 |
| יפן 1991 | מקום 14 | 7 | 1 | 6 |
| אינדונזיה 1993 | מקום 12 | 6 | 2 | 4 |
| קוריאה הדרומית 1995 | מקום 18 | 6 | 1 | 5 |
| ערב הסעודית 1997 | מקום 12 | 7 | 2 | 5 |
יפן 1999: לא השתתפה
הרפובליקה העממית של סין 2001: לא העפילה
הרפובליקה העממית של סין 2003: לא השתתפה
| קטר (מדינה) 2005 | מקום 14 | 7 | 1 | 6 |
| יפן 2007 | מקום 12 | 7 | 2 | 5 |
| הרפובליקה העממית של סין 2009 | מקום 15 | 5 | 1 | 4 |
| הרפובליקה העממית של סין 2011 | מקום 13 | 5 | 2 | 3 |
הפיליפינים 2013: לא העפילה
הרפובליקה העממית של סין 2015: לא העפילה
לבנון 2017: לא העפילה
| אינדונזיה 2022 | מקום 11 | 4 | 1 | 3 |
ערב הסעודית 2025: לא העפילה
| סך הכל | 18 הופעות | 120 | 33 | 87 |
הערות שוליים

↑  דירוג לנבחרות לאומיות גברים באתר פיב"א
2007 בטלוויזיה

| 0 | 1 | 2 | 3 |
| --- | --- | --- | --- |
|  |  | 2007  בטלוויזיה |  |
< · 2005 · 2006 — 2007 — 2008 · 2009 · >
כל ערכי השנים בטלוויזיה במאה ה-20 · כל ערכי השנים בטלוויזיה במאה ה-21 · פורטל הטלוויזיה
בערך זה מצוינים אירועים בולטים שהתרחשו במהלך שנת 2007 ונוגעים לעולם הטלוויזיה.
אירועים בולטים

פרק זה לוקה בחסר. אנא תרמו לוויקיפדיה ו.
16 בינואר – חברת נטפליקס משיקה את שירות הסטרימינג שלה אשר יחולל מהפכה בדרך בה אנשים צורכים סרטים וסדרות בטלוויזיה. שירות זה יהווה במשך השנים הבאות את פלטפורמת הסטרימינג הגדולה בעולם שמספקת וידאו על פי דרישה. שינוי זה יסלול את הדרך בהמשך לעלייה העצומה בפופולריות של שירותי הסטרימינג ולדעיכת שירותי ההשכרה המסורתיים.
5 במאי – תחרות האירוויזיון התקיימה בהלסינקי שבפינלנד. בתחרות זכתה סרביה, עם שירה של הזמרת הסרבית מריה שריפוביץ' "Molitva" ("תפילה").
5 בנובמבר – החלה שביתת איגוד התסריטאים האמריקאי של 2007 ו-2008 אשר נמשכה 99 ימים ושיבשה באופן מהותי את ההפקות של תוכניות טלוויזיה אמריקאיות רבות.
סדרות ותוכניות טלוויזיה חדשות ב-2007

פרק זה לוקה בחסר. אנא תרמו לוויקיפדיה ו.
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 2007. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו קטגוריה:סדרות טלוויזיה אמריקאיות שעלו לשידור בשנת 2007.
| תאריך עלייה לשידור | שם הסדרה | סוגה | רשת השידור המקורית |
| --- | --- | --- | --- |
| 5 בפברואר | חוקי המשחק | קומדיית מצבים | CBS |
| 16 באפריל | קייט פלוס שמונה (אנ') | תוכנית מציאות | TLC |
| 17 ביוני | טיסת הקונקורד | מוזיקלי, קומדיה | HBO |
| 17 ביוני | מובילים על קרח דק (אנ') | תוכנית מציאות | ערוץ ההיסטוריה |
| 28 ביוני | סוכן מחוק | דרמה, פעולה | USA Network |
| 9 ביולי | גריק | דרמה קומית, סדרת נעורים | ABC Family |
| 19 ביולי | מד מן | דרמה | AMC |
| 24 ביולי | Damages | דרמה המשכית | FX |
| 13 באוגוסט | קליפורניקיישן | קומדיה דרמטית | שואוטיים |
| 17 באוגוסט | פיניאס ופרב | אנימציה, פנטזיה, קומדיה סוריאליסטית, מוזיקלי | ערוץ דיסני |
| 8 בספטמבר | iCarly | קומדיית מצבים לנוער | ניקולודיאון |
| 19 בספטמבר | בעזרת השף | תוכנית מציאות, בישול | פוקס |
| 19 בספטמבר | אחת שיודעת | סדרת נעורים | The CW |
| 24 בספטמבר | צ'אק | פעולה, קומדיה, מדע בדיוני | NBC |
| 24 בספטמבר | המפץ הגדול | קומדיית מצבים | CBS |
| 26 בספטמבר | מרפאה פרטית | דרמה רפואית, דרמה קומית | ABC |
| 3 באוקטובר | החיים על פי נד | דרמה, פנטזיה | ABC |
| 12 באוקטובר | המכשפים מווייברלי פלייס | קומדיית מצבים לכל המשפחה | ערוץ דיסני |
| 14 באוקטובר | משפחת קרדשיאן | תוכנית מציאות | E! |
| 26 בדצמבר | רובוטריקים אנימייטד | אנימציה, פעולה, מדע בדיוני | Cartoon Network |
סדרות חדשות ששודרו ב-2007 ברשתות הטלוויזיה האמריקניות בשעות הפריים טיים
בישראל
במדינות אחרות
סדרות ותוכניות בולטות שבוטלו או הסתיימו ב-2007

פרק זה לוקה בחסר. אנא תרמו לוויקיפדיה ו.
בארצות הברית
| תאריך שידור הפרק האחרון | שם הסדרה | רשת השידור המקורית | שנת עלייה לשידור | סטטוס |
| --- | --- | --- | --- | --- |
| 22 בפברואר | The O.C. | פוקס | 2003 | הסתיימה |
| 30 במרץ | Celebrity Deathmatch | MTV2 | 1998 | בוטלה |
| 14 במאי | מלך השכונה | CBS | 1998 | הסתיימה |
| 15 במאי | בנות גילמור | The CW | 2000 | הסתיימה |
| 24 במאי | פימפ מיי רייד | MTV | 2004 | בוטלה |
| 29 במאי | Punk'd (תחזור בשנת 2012) | MTV | 2003 | בוטלה |
| 10 ביוני | הסופרנוס | HBO | 1999 | הסתיימה |
| 22 ביוני | סטארגייט SG-1 | Sci Fi | 1997 | בוטלה |
| 16 בספטמבר | ה-4400 | USA Network | 2004 | בוטלה |
| 16 בספטמבר | דרייק וג'וש | Nick | 2004 | הסתיימה |
| 9 בנובמבר | ההרפתקאות של בילי ומנדי | Cartoon Network | 2003 | בוטלה |
| 14 בנובמבר | דירת המצוירים | Comedy Central | 2004 | בוטלה |
| 15 בדצמבר | של מי השורה הזאת בכלל? (תחזור בשנת 2013) | ABC Family | 1998 | בוטלה |
נולדו

פרק זה לוקה בחסר. אנא תרמו לוויקיפדיה ו.
6 ביוני – אוברי אנדרסון-אמונס, שחקנית אמריקאית הידועה בעיקר בשל תפקידה בתור לילי טאקר-פריצ'ט בסדרת הטלוויזיה "משפחה מודרנית"
נפטרו

פרק זה לוקה בחסר. אנא תרמו לוויקיפדיה ו.
8 בפברואר – אנה ניקול סמית', דוגמנית ושחקנית ואשת טלוויזיה אמריקאית (נולדה ב-1967)
8 במרץ – ג'ון אינמן, שחקן טלוויזיה אנגלי (נולד ב-1935)
30 באוקטובר – ישראל פוליאקוב, שחקן ובדרן ישראלי, חתן פרס ישראל (נולד ב-1941)
פרסים

פרק זה לוקה בחסר. אנא תרמו לוויקיפדיה ו.
ראו גם

2007 בטלוויזיה בישראל
הערות שוליים

| שנים בטלוויזיה |
| --- | --- | --- |
| המאה ה-20 | 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 |  |
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
נטפליקס משיקה את שירות הסטרימינג שלה ב-16 בינואר
חבורת בריידי

| --- | --- |

משפחת בריידי, 1970
 סוגה:  סדרת טלוויזיה קומית 
 יוצרים:  Sherwood Schwartz 
 בימוי:  Oscar Rudolph, ג'ק ארנולד, Hal Cooper 
 שחקנים:  רוברט ריד (Mike Brady)  Eve Plumb (Jan Brady)  Mike Lookinland  סוזאן אולסן  Allan Melvin  Christopher Knight (Peter Brady)  Barry Williams (Greg Brady)  Maureen McCormick (Marcia Brady)  פלורנס הנדרסון (Carol Brady)  אן ב. דייוויס (Alice Nelson)  רובי ריסט 
 ארץ מקור:  ארצות הברית 
 שפות:  אנגלית 
 מקום התרחשות:  לוס אנג'לס 
 מספר עונות:  5 
 מספר פרקים:  117 
 הפקה
 מפיק:  Sherwood Schwartz 
 חברת הפקה:  Paramount Television 
 הפצה:  Paramount Television, הטלויזיה הבייתית של CBS פרמאונט, Paramount Home Entertainment, Paramount Global Content Distribution, הולו 
 אתר צילומים:  סטודיו סיטי, Paramount Studios 
 טכניקת צילום:  מצלמה יחידה 
 מוזיקה:  פרנק דה וול 
 אורך פרק:  25 דק' 
 שידור
 רשת שידור:  ABC 
 תקופת שידור מקורית:  26 בספטמבר 1969 – 8 במרץ 1974 
 קישורים חיצוניים
 אתר רשמי
 דף התוכנית ב-IMDb
 
מתוך הסדרה, 1971
רוברט ריד ופלורנס הנדרסון, 1973
חבורת בריידי (באנגלית: The Brady Bunch) היא קומדיית סיטקום אמריקאית שנוצרה על ידי שרווד שוורץ (אנ') ושודרה מ-26 בספטמבר 1969 ועד 8 במרץ 1974 ברשת ABC . הסדרה סובבת סביב משפחה מורכבת גדולה של שישה ילדים, הכוללת שלושה בנים ושלוש בנות. אף על פי שהיא מעולם לא הייתה להיט רייטינג או הצלחה יוצאת דופן במהלך ההרצה המקורית שלה, התוכנית הפכה מאז למוצר פופולרי בשידורים חוזרים, במיוחד בקרב ילדים ובני נוער.
הצלחתה המאוחרת של הסדרה הובילה לכמה סרטי איחוד טלוויזיה וסדרות ספין-אוף: שעת חבורת בריידי (1976–1977), בנות בריידי מתחתנות (1981), כלות בריידי (1981), חג המולד של בריידי (1988), והבריידיס (1990). בשנת 1995, הסדרה עובדה לסרט תיאטרון קומדי סאטירי בשם The Brady Bunch Movie, ואחריו A Very Brady Sequel ב-1996. סרט המשך שני, חבורת בריידי בבית הלבן, שודר בערוץ פוקס בנובמבר 2002 כסרט טלוויזיה.
בשנת 1997, הפרק "לקבל את דייווי ג'ונס" (עונה שלישית, פרק 12) דורג במקום ה-37 ב-100 הפרקים הגדולים בכל הזמנים. הפופולריות המתמשכת של התוכנית הביאה להכרה הנרחבת שלה כאייקון תרבות אמריקאי.
רקע

מייק בריידי (רוברט ריד), אדריכל ואלמן עם שלושה בנים: גרג (בארי וויליאמס), פיטר (כריסטופר נייט), ובובי (מייק לוקינלנד) - מתחתן עם קרול מרטין (פלורנס הנדרסון), שיש לה בעצמה שלוש בנות: מרשה (מורין מקורמיק), ג'אן (איב פלאמב), וסינדי (סוזן אולסן). קרול ובנותיה לוקחות את שם המשפחה בריידי. עוד במשפחה המורכבת יש את עוזרת הבית של מייק, אליס נלסון (אן בי דייוויס), והכלב של הבנים, טייגר, (בפרק הפיילוט לבנות יש גם חיית מחמד: חתול בשם פלאפי שאף פעם לא מופיע באף פרק אחר). התפאורה היא בית גדול בן שתי קומות שתוכנן על ידי מייק, הממוקם בפרבר של לוס אנג'לס. התוכנית מעולם לא התייחסה למה שקרה לבעלה הראשון של קרול, רק קבעה שכמו מייק, גם היא אלמנה.
סקירת הסדרה

| עונה | עונה | פרקים | פרקים | שודרה לראשונה (ארצות הברית ארצות הברית)> הפרק הראשון | שודרה לראשונה (ארצות הברית ארצות הברית)> הפרק האחרון |
| --- | --- | --- | --- | --- | --- |
|  | 1 | 25 | 25 | 26 בספטמבר 1969 | 20 במרץ 1970 |
|  | 2 | 24 | 24 | 25 בספטמבר 1970 | 19 במרץ 1971 |
|  | 3 | 23 | 23 | 17 בספטמבר 1971 | 10 במרץ 1972 |
|  | 4 | 23 | 23 | 22 בספטמבר 1972 | 23 במרץ 1973 |
|  | 5 | 22 | 22 | 14 בספטמבר 1973 | 8 במרץ 1974 |
שחקנים ודמויות > דמויות ראשיות

צוות השחקנים הרגיל מופיע ברצף כותרת פתיחה עם "צילומי ראש" של וידאו מסודרים ברשת של שלוש על שלוש, כאשר השחקנים נראים מסתכלים אחד על השני. הרצף השתמש ב"טכניקת תמונה רב-דינמית" שהייתה אז חדשה ונוצרה על ידי הקולנוען הקנדי כריסטופר צ'פמן, האפקט הזה כונה בעיתונות כ"אפקט בריידי באנץ'". בגיליון 2010 של TV Guide, רצף כותרת הפתיחה של התוכנית דורג במקום השמיני ברשימת 10 קטעי הקרדיטים המובילים של הטלוויזיה, כפי שנבחרו על ידי הקוראים.
רוברט ריד – מייק בריידי
פלורנס הנדרסון – קרול בריידי
אן בי דייוויס – אליס נלסון
מורין מקורמיק – מרשה בריידי
איב פלאמב – ג'אן בריידי
סוזן אולסן – סינדי בריידי
בארי וויליאמס – גרג בריידי
כריסטופר נייט – פיטר בריידי
מייק לוקינלנד – בובי בריידי
שחקנים ודמויות > דמויות חוזרות

סם פרנקלין (אלן מלווין) – בן הזוג של אליס. הוא הבעלים של קצבייה מקומית. סם מופיע רק בשמונה פרקים, אבל הם משתרעים על כל חמש העונות. הוא גם מוזכר לעיתים קרובות בדיאלוג, ואליס יוצאת איתו מדי פעם לדייטים מחוץ למסך. עד למועד הסרט המיועד לטלוויזיה משנת 1981, בנות בריידי מתחתנות, אליס וסם נשואים.
טייגר הכלב – הכלב המקורי ששיחק את טייגר מת מוקדם בעונה הראשונה. כלב חלופי התגלה כבעייתי, ולכן המפיקים החליטו שהכלב יופיע רק כאשר הוא חיוני לעלילה. טייגר הופיע בכמחצית מהפרקים בעונה הראשונה וכחצי תריסר פרקים בעונה השנייה. טייגר נעלם לכאורה ללא הסבר ולא הוצג שוב לאחר "הג'וקר הלא מעשי" (הפרק האחרון שהוצג עם טייגר) ו"מה עולה למעלה" (הפרק האחרון שנעשה עם טייגר), עם זאת, המלונה שלו נשארה בחצר האחורית במשך כל הסדרה.
סוזן אולסן, 1973מר פיליפס (ג'ק קולינס) – הבוס של מייק במשרד האדריכלים. הוא מופיע רק בשלושה פרקים - כולם בעונה השנייה - אבל מוזכר לעיתים קרובות בפרקים אחרים כאשר מתרחשות בעיות הקשורות לעבודה.
בן הדוד אוליבר (רובי ריסט) – באמצע העונה החמישית, המפיקים הוסיפו דמות חדשה בשם אוליבר, אחיינה הצעיר של קרול בריידי, שנשלח לגור עם בני הזוג בריידי בזמן שהוריו מתגוררים בדרום אמריקה. הדמות נוספה בניסיון למלא את פער הגילאים שהותירו ילדי בריידי המתבגרים – הצעירה (סוזן אולסן) הייתה בת 12 במהלך העונה האחרונה של התוכנית. לויד שוורץ, בנו של היוצר והמפיק בפועל שרווד שוורץ, הודה מאוחר יותר שהדמות הוציאה את האיזון של התוכנית. המעריצים לא אהבו את דמותו של אוליבר. אוליבר מופיע בששת הפרקים האחרונים של העונה החמישית, שהתבררה כעונה האחרונה, שכן ABC ביטלה את הסדרה ב-1974. המונח "בן הדוד אוליבר" שימש לתיאור הוספת דמות צעירה כניסיון להציל סדרה מביטול.
הפקה > פיתוח

ב-1966, בעקבות הצלחת סדרת הטלוויזיה שלו "האי של גיליגן", הגה שרווד שוורץ את הרעיון ל"חבורת בריידי" לאחר שקרא בלוס אנג'לס טיימס כי "ל-30% מהנשואים [בארצות הברית] יש ילד או ילדים מנישואים קודמים". הוא התחיל לעבוד על תסריט פיילוט לסדרה שכותרתה באופן זמני "שלי ושלך". לאחר מכן פיתח שוורץ את התסריט כך שיכלול שלושה ילדים לכל הורה. בעוד מייק בריידי מתואר כאלמן, שוורץ רצה במקור שהדמות של קרול בריידי תהיה גרושה, אבל הרשת התנגדה לכך. הושגה פשרה לפיה מצבה המשפחתי של קרול (בין אם הייתה גרושה או אלמנה) מעולם לא נחשף ישירות.
שוורץ הראה את הסדרה לרשתות הטלוויזיה "שלוש הגדולות" של התקופה. ABC, CBS ו-NBC, כולן אהבו את התסריט, אבל כל רשת רצתה שינויים לפני שהם יתחייבו לצלם, אז שוורץ גנז את הפרויקט. למרות שקיימים קווי דמיון בין הסדרה לשני סרטי קולנוע משנת 1968, United Artists' (אנ') Yours, Mine and Ours (בכיכובם של הנרי פונדה ולוסיל בול) וסרטי CBS מישהו במיטתה של אמא (בכיכובם של בריאן קית' ודוריס דיי), התסריט המקורי עבור חבורת בריידי הקדים את התסריטים של שני הסרטים הללו. אף על פי כן, ההצלחה יוצאת הדופן של Your, Mine and Ours (הסרט ה-11 הרווחי ביותר של 1968) הייתה גורם בהחלטה של ABC להזמין פרקים לסדרה.
לאחר שקיבל התחייבות ל-13 פרקים של תוכניות טלוויזיה מ-ABC ב-1968, שוורץ שכר את במאי הקולנוע והטלוויזיה ג'ון ריץ' לביים את הפיילוט, שנקרא אז "בריידי ברוד", ליהק את ששת הילדים מ-264 ראיונות במהלך אותו קיץ, ושכר שחקנים שיגלמו את תפקידי האם, האב ועוזרת הבית. מבחינת האב, שוורץ ליהק במקור את בוב הולידיי, שהיה ידוע כסופרמן במחזמר בברודוויי, אך מכיוון שהולידיי היה בעל ניסיון מועט במצלמה, מנהלי הרשת החליטו להעניק את התפקיד לשחקן הטלוויזיה הוותיק רוברט ריד.
הפקה > פיתוח > חידוש הסדרה וביטולו

החידוש של "חבורת בריידי" היה בתכנון במהלך שנת 2022, אך הפרויקט מעולם לא עבר את שלבי ההפקה הראשוניים ולא נכתב לו תסריט. החידוש היה אמור להציג את ילדי משפחת בריידי כמבוגרים, כאשר דמותה של סינדי, בגילומה של סוזן אולסן, הייתה אמורה להיות פודקאסטרית ליברטריאנית. החידוש של הסדרה היה אמור לכלול דמויות עם זהות מגדרית מגוונת, כמו ילד טרנסג'נדר לאחת הדמויות, ובן זוג שחור לבת משפחת בריידי, דבר שלא התקבל טוב אצל אולסן.
אולסן פוטרה מתוכנית הרדיו "Two Chicks Talkin' Politics" בשנת 2016 לאחר שפרסמה דעות אנטי-להטב"קיות ברשתות החברתיות ושלחה הודעה עם דברי שנאה לאדם שביקר אותה. אולסן, שגילמה את סינדי בריידי בסדרה, טענה שהחידוש של הסדרה בוטל בגלל תמיכתה בדונלד טראמפ ודעותיה השנויות במחלוקת בנושאים כמו חיסוני הקורונה והקהילה הגאה. גורמים פנימיים ציינו כי הפרויקט של החידוש הופסק בשל התבטאויות שנחשבות דברי שנאה מצידה של אולסן, כולל אמירות הומופוביות שהביאו לפיטוריה מתוכנית הרדיו. אולסן ציינה שהחידוש של הסדרה "מת לחלוטין" כעת.
הפקה > שיר נושא ורצף קרדיטים

שיר הנושא, שנכתב על ידי שוורץ ופרנק דה וול, ובמקור עובד ובוצע על ידי פול פאריש, לויס פלטשר וג'ון בלנד תחת השם The Peppermint Trolley Company, בישר לקהל במהירות שהבריידיס הם משפחה מעורבת. כפי שתואר לעיל, משפחת בריידי מוצגת בגריד של שלוש על שלוש, גרפיקה בסגנון לוח טיק-טק, עם קרול במרכז העליון, אליס בבלוק האמצעי, ומייק במרכז התחתון. מימין שלושה בלוקים עם הבנים מהגדול למעלה ועד הקטן. משמאל שלושה בלוקים עם הבנות מהגדול ועד הצעיר. בעונה השנייה, ילדי בריידי מתחילים לשיר את שיר הנושא. בעונה השלישית, הבנים שרים את הבית הראשון, הבנות שרות את הבית השני, וכולם שרים יחד את הבית השלישי והאחרון. בעונה הרביעית נרשמה גרסה חדשה עם אותו מבנה כמו גרסת העונה השלישית, אך בעונה החמישית חוזרת גרסת העונה השלישית. השימוש בחידוש הזה כאן הפך כל כך מוכר דרך הפופולריות של הסיטקום עד שהוא כונה בעיתונות "אפקט בריידי באנץ'".
כתוביות הסיום כוללות גרסה אינסטרומנטלית של הבית השלישי של שיר הנושא. בעונה הראשונה, הוא הוקלט על ידי חברת Peppermint Trolley. מהעונה השנייה ואילך, השיר הוקלט על ידי מוזיקאי פרמאונט.
הערות שוליים

↑  ניר נתן, ‏"היום לא הייתי מצליח למכור את משפחת בריידי, באתר גלובס, 18 בינואר 2011
↑  "Remembering Ann B. Davis: So much more than just 'Alice'". The Georgia Straight. Associated Press. 3 ביוני 2014. נבדק ב-2022-03-20. {{cite news}}:  (עזרה)
↑  רן בוקר, האמא ב"משפחת בריידי", פלורנס הנדרסון, מתה בגיל 82, באתר ynet, 25 בנובמבר 2016
↑  "Brady Bunch synopsis". Sitcoms Online. נבדק ב-2014-06-01.
↑  "Florence Henderson reveals what really happened to Carol Brady's first husband". ABC7 New York.
↑  "Christopher Chapman: Oscar winner invented 'Brady Bunch effect'". The Globe and Mail (בCanadian English). 2015-10-30. נבדק ב-2024-04-13.
1 2  Etan Vlessing, Oscar-Winning Creator of ‘The Brady Bunch’ Effect Dies at 88, The Hollywood Reporter, ‏2015-10-27 (באנגלית אמריקאית)
↑  Tomashoff, Craig.
↑  Williams, Barry; Kreski, Chris (1992). Growing up Brady: I was a teenage Greg. HarperPerennial. p. 175. ISBN 978-0-0609-6588-4. נבדק ב-20 במרץ 2022. {{cite book}}:  (עזרה)
↑  Ariano, Tara; Bunting, Sarah D. (2006). Television Without Pity: 752 Things We Love to Hate (And Hate to Love) About TV. Quirk Books. p. 63. ISBN 1-59474-117-4.
↑  Schwartz, Sherwood; Schwartz, Lloyd J. (2010). Brady, Brady, Brady: The Complete Story of The Brady Bunch as Told by the Father/Son Team who Really Know. Running Press. pp. 52–53. ISBN 978-0-7624-4164-8.
1 2  Zack Sharf,Michael Schneider, CBS Studios Killed ‘Brady Bunch’ Revival Over Cindy Brady Actor’s Hate Speech; She Says Her Political Views Made Her ‘Too Dangerous’, Variety, ‏2024-10-24 (באנגלית אמריקאית)
↑  "The Biography of the Peppermint Trolley Company". Danny Faragher.
↑  "Howard Anderson, Jr. Interview". Academy of Television Arts & Sciences' Archive of American Television. נבדק ב-2015-10-30.
| --- | --- |
בקרת זהויות :  LCCN: n90607675  VIAF: 181104821   WorldCat (עם VIAF): 181104821
ז'ק קנו

| --- | --- |

ז'ק קנו בביתו בחיפה, 2015
 לידה:  1938 (בן 87 בערך) בריסל, בלגיה 
 מדינה:  ישראל 
 
ז'ק קנו (1938 - 3 בדצמבר 2022) הוא מחזאי, שחקן וסופר ישראלי.
ביוגרפיה

קנו נולד בבריסל שבבלגיה ברובע אנדרלכט למרים (לוונמייר) קנו ולאהרון קנו (כהנא).
בזמן השואה בבלגיה נמסר לאימוץ למריה ופרנסוא קנופס על ידי הכומר יאן ברוילנדטס, שפעל מיוזמתו להציל ילדים יהודים שהתגוררו בשכונתו.
יאן ברוילנדטס, ומריה ופרנסואה קנופס הוכרו כחסידי אומות העולם על ידי "יד ושם".
אחרי המלחמה שבו הוריו, אספו את בנם והיגרו לעיר רסיפה בברזיל בשנת 1947.
קנו עלה לישראל מברזיל. הוא התחנך בתנועת הנוער השומר הצעיר, ועלה במסגרת גרעין לקיבוץ גבעת עוז בשנת 1961. בנוסף לעבודתו בענפי הקיבוץ עסק בכתיבה ופרסם את מאמריו בעיתון על המשמר, בשבועון "חותם", בירחון "הדים" (ביטאון לשאלות החברה הקיבוצית), וב"בשער" (במה לבעיות חברה ותרבות).
בשנת 1983 התיישב ביישוב ספיר בערבה התיכונה ושימש כמורה להיסטוריה ואזרחות, כמזכיר המועצה אזורית הערבה התיכונה וכמנהל מחלקת החינוך במועצה.
בשנת 1993 עבר לחיפה והחל להרצות על בעיות בסכסוך הערבי יהודי במסגרת מכללת הגליל המערבי. בשנים הבאות כתב את ספריו ועיבד מהם את המחזות שביים והציג במסגרות שונות של תיאטרון חובבים. קנו הדריך טיולים בחיפה וחיבר עם הסופר עמיקם יסעור את הספר "לסייר בחיפה בעקבות סופרים".
בשנות ה-90 המאוחרות נשלח קנו לאוקראינה ללמד עברית בהתנדבות. כשחזר ארצה החליט לעזור לתושבים להיקלט בארץ וכך במשך 20 השנים הבאות לימד בהתנדבות במרכז הקהילתי של שכונת בת גלים בחיפה, עברית, היסטוריה וספרות לעולים חדשים.